نرندره مودي: د کشمیر په فیصله هغه خلک نه دي خوشحال چې خپل ملک هم نشي سنبالولی
هندي وزیراعظم زیاته کړه "ځما د دې اقدامات په ځینو خلقو راست نه راځي د چا نه چې خپل هیواد نه سنبالیږي او د چا کار چې د ترهگرۍ تربیه کول دي. دغې خلقو د هند نه کرکه خپله سیاسي اېجنډا گرځولې ده."
واشنگټن — د امریکې صدر ډانلډ ټرمپ او د هندوستان وزیراعظم نرندره مودي د امریکې په ټېکسس ریاست کې په یوې لوې جلسې کې گډون وکړو او د دواړو هېوادونو ترمنځ یې همکارۍ زیاتولو ژمنه یې وکړه. په ټېکسس کې د اتوار، یکشنبې، په ورځ د غونډې انتظام په امریکا کې میشته هندوستانې ټولنې کړې و او وېل کېږي چې پکې د ٥٠٠٠٠ نه زیاتو کسانو شرکت وکړو. صدر ټرمپ او وزیراعظم مودي په سټېج ته یواځای راغلل. غونډې ته خپل تقریر کې هندي وزیراعظم پاکستان ته په ښکاره اشاره وویل چې د کشمېر خصوصي حېثیت د ختمولو د فیصلې پرشا علت دا و چې د کشمیریانو لپاره یې د نور هندوستان پشان یو رنگ حېثیت غوښتو. هندي وزیراعظم زیاته کړه "ځما د دې اقدامات په ځینو خلقو راست نه راځي د چا نه چې خپل هیواد نه سنبالیږي او د چا کار چې د ترهگرۍ تربیه کول دي. دغې خلقو د هند نه کرکه خپله سیاسي اېجنډا گرځولې ده." د امریکا صدر ډانلډ ټرمپ هم په خپله وینا کې د ترهگرۍ او تندروۍ په اړه خبرې وکړې. صدر ټرمپ د "هاوډي مودي" د عنوان د لاندې جوړې غونډې ته وویل " مونږ د بیگناه خلکو ژوند ته د تندروه اسلامي ترهگرۍ لخواه راپیښو خطرونو مخنوي لپاره ژمن یو." د ټیکسس اېن ار جي سټیډیم نه بهر مظاهره چیان هم راغونډ شوې وو چې د کشمیر په سر د هندي پالیسو خلاف یې نعرې پورته کولې او ویل یې "کشمیر دې ازاد کړې شي". دغه مذاهرهچیانو په نریندر مودي د مذهبي ازادۍ سرغړونو تورونو نعری هم وهلې. د امریکا په ټیکسس ایالت کې میشته امریکایان د روغ بړ یا بل تن ته د "ښه چارې" دپاره "هاوډي" وايي او د "هاوډي مودي" نومې غونډې په اړه ویل کیږي چې د عیسا یانو د روحاني مشر پاپ نه پس د مودي دغه جلسه د یو غیر ملکي رهنما تر ټولو لویه غونډه وه. هندي وزیراعظم سره د ټولو امریکنیانو اتفاق په خاطر د جلسې منتظمینو د امریکا ډیموکریټ پارټۍ غړي هم رابللې وو او په کانگریس کې په دویم نمبر غټ ډیموکراټ سټېن هوئر په دغه موقع ویل د امریکا دواړه پارټۍ غواړي چې هندوستان سره مظبوطې اړیکي برابر کړي خو په هند کې د مذهب د ازادۍ او بشري حقونو په حال یې خپلې اندیښنې هم څرگندې کړې. د امریکا صدارت څوکۍ لپاره امیدوار برني سېنډرز چې دغه جلسه کې نه و خو د خپل اړخ نه جاري بیان کې یې په صدر ټرمپ نیوکې وکړې چې د کشمیر په حال یې ځان غلی کړی. برني سېنډرز ویل، ماته علم دې چې د صدر ټرمپ په مذهبي کرکې، د مذهب په بنیاد څوک په نښه کولو او دوی باندې ظلمونه کولو باندې غلې کیدلو نه د نړۍ امرانو ته دا پیغام ځي چې کوۍ چې څه کوۍ ځکه چې تاسو به بچ پاتې کیږۍ. نریندر مودي د جلسې په وخت د صدر ټرمپ د پالیسو ستاینه کوله او جلسې له راغونډو کسانو ته یې په واضحه پیغام کې ویل چې په وایټ هاوس کې د دوي دوست ناست دې. نریندر مودي ویل "په هوسټن کې نن سحر ته د ستری دوستۍ د زړه اواز اوریدلې شئ." خو د کال 2016 انتخاباتو کې هندي امریکنۍ ټولنې په غټه شمیره کې د صدر ټرمپ د هاغه وخت مخالفې میرمن هیلري کلنټن له ووټونه ورکړي وو. محمد عالمګیر د ۲۰۰۶ راهسی وایس آف امېریکا سره د ملټي ميډیا خبریال،او د پروګرام واشنګټن ټو خېبر او بي بي شیرینه پروډوسر دی او د روانو چارو پروګرام هیلو وي او اې او سندرو پروګرام ټاپ ټین کوربه پاتی شوی. وي او اې محمد عالمګیر له په خپل کار ګولډ میډل جایزه هم ورکړی او هغه د ترهګرې،افغانستان، پاکستان او امریکا پشمول یو شمیر موضوعاتو باندی ملټي میډیا رپورټونه تياروي.